କେନ୍ଦ୍ରାପଡା, ଏପ୍ରିଲ ୧୫(ଲୋକାଲ ୱାୟାର): ରାଜ୍ୟ ମତ୍ସ୍ୟ ବିଭାଗ ଏପ୍ରିଲ ୧୫ ତାରିଖରୁ ଜୁନ୍ ୧୪ ତାରିଖ ମଧ୍ୟରେ ସମୁଦ୍ର ଭିତରେ ମାଛ ଧରା ଉପରେ ପ୍ରତିବନ୍ଧକ ଲଗାଇଛି ।
ଏହି ସମୟରେ ସମୁଦ୍ର ଭିତରେ ମାଛଙ୍କ ବଂଶବୃଦ୍ଧି ହେଉଥିବାରୁ ସେମାନଙ୍କର ସୁରକ୍ଷା ଓ ସଂରକ୍ଷଣ ପାଇଁ ବିଭାଗ ଏଭଳି ନିଷ୍ପତ୍ତି ନେଇଛି ।
ପ୍ରତିବର୍ଷ ଏହି ଦୁଇ ମାସ ମତ୍ସ୍ୟଜୀବୀଙ୍କ ପାଖରେ କୌଣସି କାମ ନଥାଏ । ତେଣୁ ଆନ୍ଧ୍ରପ୍ରଦେଶ ଅଞ୍ଚଳରୁ ଆସିଥିବା ମତ୍ସ୍ୟଜୀବୀମାନେ ଏହି ସମୟରେ ନିଜ ଘରକୁ ଯାଇଥାନ୍ତି ।
କିନ୍ତୁ ଏବେ ସାରାଦେଶରେ ଲକ୍ ଡାଉନ୍ ଥିବାରୁ ଏମାନେ ବିନା କାମରେ ମଧ୍ୟ ଓଡ଼ିଶାର ବିଭିନ୍ନ ସ୍ଥାନରେ ଥିବା ମତ୍ସ୍ୟଜୀବୀଙ୍କ ବସ୍ତିରେ ରହିବାକୁ ବାଧ୍ୟ ହେଉଛନ୍ତି ।
ଏ ବାବଦରେ କେନ୍ଦ୍ରାପଡ଼ା ଜିଲ୍ଲା ଖରିନାସି ମତ୍ସ୍ୟଜୀବୀ ଗାଁରେ ରହୁଥିବା ୪୩ ବର୍ଷୀୟ ଟି ରାଜା ରାଓ କହିଛନ୍ତି ମୁଁ ଆଶା କରୁଥିଲି ସରକାର ଶ୍ରୀଘ୍ର ହିଁ ଏ ଲକ୍ ଡାଉନ୍ ଉଠାଇ ଦେବେ ।
ହେଲେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଆଜି ମେ' ୩ ତାରିଖ ଯାଏଁ ଲକ୍ ଡାଉନ୍ ଅବଧି ବୃଦ୍ଧି ଘୋଷଣା କଲା ପରେ ମୋର ସବୁ ଆଶା ମଉଳି ଯାଇଛି ।
ଆମ ଘର ଆନ୍ଧ୍ର ପ୍ରଦେଶ ସ୍ଥିତ କାକିନାଡ଼ା ଗାଁରେ । ତେବେ ଲକ୍ ଡାଉନ୍ ହଟିବା ପରେ ମୁଁ ଓ ମୋ ପରିବାର ନିଶ୍ଚିତ ଗାଁକୁ ଯିବୁ ।
ଓଡ଼ିଶା ପାରମ୍ପରିକ ମତ୍ସ୍ୟଜୀବୀ ୟୁନିୟନ୍ (ଓଡିଶା ଟ୍ରାଡିସ୍ନାଲ୍ ଫିସ୍ ୱାର୍କର ୟୁନିୟନ)ର ସଭାପତି ପ୍ରଶନ୍ନ ବେହେରା କହିଛନ୍ତି ରାଜାରାଓଙ୍କ ଭଳି ପାଖାପାଖି ୫୦ ହଜାର ମତ୍ସ୍ୟଜୀବୀ ଏବେ କାମ ନଥାଇ ବସି ରହିଛନ୍ତି ।
ଏମାନେ ମାଛ ପାଇଁ ସମୁଦ୍ର ଭିତରକୁ ଯାଉଥିବା ବେଳେ ଲକ୍ ଡାଉନ୍ କାରଣରୁ ସେମାନେ ରହୁଥିବା ସ୍ଥାନୀୟ କେଉଟ ଗାଁରେ ପଡ଼ି ରହିଛନ୍ତି ।
ତେବେ କିଛି କିଛି ମତ୍ସ୍ୟଜୀବୀ ଓ ସେମାନଙ୍କର ପରିବାର ସଦସ୍ୟ ଲକ୍ ଡାଉନ୍ ସମୟର ସଦୁପଯୋଗ କରିବା ପାଇଁ ଏବେ ଏବେ ଛୋଟ ବଡ଼ ଜାଲ ବୁଣିବାରେ ସମୟ ଅତିବାହିତ କରୁଛନ୍ତି ।
ବିଶେଷ କରି ସମୁଦ୍ର ଉପକୂଳିଆ ଗାଁ ଯଥା ଜମ୍ବୁ, ଖରିନାସି, କାଁସର ବାଡାଡାଣ୍ଡୁଆ ଭଳି ଗାଁ ଏସବୁ କାର୍ଯ୍ୟକଳାପ ଅଧିକ ଦେଖିବାକୁ ମିଳୁଛି ।
ଏ ବାବଦରେ ଖରିନାସି ଗାଁର ମତ୍ସ୍ୟଜୀବୀ ଅଶୋକ ରାଓ କହିଛନ୍ତି ସ୍ଥାନୀୟ ଅଞ୍ଚଳର ଅଧିକାଂଶ ମତ୍ସ୍ୟଜୀବୀ ହାତବୁଣା ଜାଲ ଉପରେ ନିର୍ଭର କରିଥାନ୍ତି ।
ପ୍ରତି ବର୍ଷ ଏହି ସମୟରେ ୬୦ଦିନ ପାଇଁ ସରକାର ସମୁଦ୍ର ଭିତରେ ମାଛ ଧରା ଉପରେ ପ୍ରତିବନ୍ଧକ ଲଗାଇଥାନ୍ତି । ତେଣୁ ଏହି ସମୟରେ ଅଧିକାଂଶ ମତ୍ସ୍ୟଜୀବୀ ପରିବାରଙ୍କ ବେଉସା ହେଲା ଜାଲ ବୁଣିବା ।
ମତ୍ସ୍ୟ ବିଭାଗର ଯୁଗ୍ମ ନିଦେ୍ର୍ଦଶକ (ସମୁଦ୍ର) ବସନ୍ତ ଦାଶ କହିଛନ୍ତି ଏହି ସମୟ ମାଛ ମାନଙ୍କର ପ୍ରଜନନ ସମୟ । ତେଣୁ ସମୁଦ୍ର ଭିତରକୁ ମତ୍ସ୍ୟଜୀବୀଙ୍କ ପ୍ରବେଶ ଉପରେ ରୋକ ଲଗାଯାଇଥାଏ ।
ପ୍ରଜନନ ବେଳେ ମାଛମାନେ ଯେପରି କୌଣସି ଅସୁବିଧିାର ସମ୍ମୁଖୀନ ନ ହୁଅନ୍ତି ସେଥିପାଇଁ ମତ୍ସ୍ୟଜୀବୀମାନେ ମଧ୍ୟ ନିଜେ ସଚେତନ ହୋଇ ଏହି ସମୟରେ ସମୁଦ୍ର ଭିତରକୁ ନ ଯିବାକୁ ଚେଷ୍ଟା କରିବା ଉଚିତ ।
ମତ୍ସ୍ୟପାଳନ ଅଧିକାରୀ ଶ୍ରୀ ଦାସ ଆହୁରି ମଧ୍ୟ କହିଛନ୍ତି ଯେ ବର୍ଷା ମାସରେ ମଧ୍ୟ କିଛି ଦିନ ପାଇଁ ମାଛମାନଙ୍କ ପ୍ରଜନନକୁ ଆଖି ଆଗରେ ରଖି ସେମାନଙ୍କର ସମୁଦ୍ର ଭିତରକୁ ପ୍ରବେଶ ଉପରେ ପ୍ରତିବନ୍ଧକ ଲଗାଯାଇଥାଏ ।
୧୯୯୮ ମସିହାରୁ ସରକାର ଏଭଳି ପ୍ରତିବନ୍ଧକ ଲଗାଇଛନ୍ତି ।
ରାଜ୍ୟ ମତ୍ସ୍ୟ ବିଭାଗ ରାଜ୍ୟରେ ୨୧ ହଜାର ୮୩୨ ଫିସିଙ୍ଗ ଭେସେଲ୍ସ ଓ ୧୭୪୧ ଟ୍ରଲରର ପଞ୍ଜୀକରଣ କରିଛନ୍ତି ।
'ମାଛ ଧରା ବନ୍ଦ' ଘୋଷଣା କରିବା ଅବଧିରେ ସମସ୍ତ ଯାନ୍ତ୍ରିକ ମାଛଧରା ଉପକରଣକୁ ସମୁଦ୍ର ଭିତରକୁ ନ ନେବାକୁ ସରକାର କଡ଼ା ନିଦେ୍ର୍ଦଶ ଜାରି କରିଛନ୍ତି ।
କାରଣ ଏହି ଯାନ୍ତ୍ରିକ ମେସିନ୍ ସବୁ ଛୋଟ ଛୋଟ ମାଛ ସମେତ ମାଛ ଅଣ୍ଡାଗୁଡ଼ିକୁ ମଧ୍ୟ ନଷ୍ଟ କରି ଦେଇଥାଏ ।
ତେବେ ବଡ଼ ବଡ଼ କଣା ଥିବା ଜାଲ, ୮.୫ ମିଟର ଲମ୍ବର ସାଧାରଣ ବୋଟ ନେଇ ଜଣେ ସମୁଦ୍ର ଭିତରକୁ ଯାଇ ପାରିବ । କାରଣ ଏହା ଉଭୟ ମା' ମାଛ ଓ ଛୁଆ ମାଛକୁ କ୍ଷତି ପହଞ୍ଚାଇ ନଥାଏ ।
ଏହାବ୍ୟତୀତ ପାରମ୍ପରିକ ମତ୍ସ୍ୟଜୀବୀଙ୍କୁ ମାଛଧରା ଉପରେ ସରକାରୀ ନିର୍ଦ୍ଦେଶକୁ କୋହଳ କରାଯାଇଛି ।
ମୌସୁମୀ ସମୟରେ ଓଡ଼ିଶା ଉପକୂଳବର୍ତ୍ତୀ ଅଞ୍ଚଳରେ ପାଖାପାଖି ୩୦୦ ପ୍ରଜାତିର ମାଛ ଅଣ୍ଡା ଦେଇଥାନ୍ତି । ଏମାନଙ୍କ ମଧ୍ୟ ଇଲିସୀ ମାଛ ମଧ୍ୟ ରହିଛି ।
ବିଭାଗର ଜଣେ ବରିଷ୍ଠ ଅଧିକାରୀ କହିଛନ୍ତି ଏହି ଲମ୍ବା ଛୁଟିକୁ ମତ୍ସ୍ୟଜୀବୀମାନେ ଖୁବ୍ ମଜାରେ କଟାଇଥାନ୍ତି । ଅଧିକାଂଶ ମତ୍ସ୍ୟଜୀବୀ ସରକାରଙ୍କ ଏଭଳି ନିଷ୍ପତ୍ତିକୁ ସ୍ୱାଗତ କରିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
